Nemačka povećala fond za pomoć
Nemački zakonodavci usvojili su zakonski predlog za povećanje fonda za finansijsku pomoć zemljama evrozone 
Dobra vijest je danas u Brisel stigla iz Berlina. Donji dom njemačkog parlamenta glasao je danas za povećanje tog fonda na 539 milijardi dolara. To glasanje se smatralo ključnim testom za koaliciju desno od centra nemačke kancelarke Angele Merkel. Njemački Bundestag je time dao zeleno svjetlo zakonu o proširenju Evropskog stabilizacionog fonda. Riječ je o potezu koji je višestruko koristan - za Grčku, ali i za ukupnu efikasnost evropskih finansijskih instrumenata borbe protiv krize. izjavio je portparol Olija Rena, Amadeu Altafaj Tardio. U novom, težem paketu, njemačko učešće bi sa 120, skočilo na 211 milijardi evra, dok neki skeptici vjeruju da Brisel očekuje da bi od svih država članica mogao računati na par triliona evra Stabilizacionog fonda. U isto vrijeme, govoreći u Minhenu, prvi čovjek Evropske komisije je, nakon što je Evropski parlament odobrio paket mjera kojima se jača briselska kontrola nad finansijskim pitanjima država članica, zaključio da je do krize dovela upravo kakofonija interesa i politike. "", izjavio je predsednik Evropske komisije, Žoze Manuel Barozo. U sličnom tonu su bile i jučerašnje poruke iz Strazbura, sa zasjedanja Evropskog parlamenta. “zaključio je predsednik Evropskog parlamenta, Ježi Buzek. U medjuvremenu, revizori Medjunarodnog monetarnog fonda, Evropske centralne banke i Evropske unije nastavili su razgovore sa Grčkom o tome kako da smanji svoj ogroman spoljni dug. Inspektori će na osnovu toga predložiti da li da se Grčkoj odobri nova tranša prošlogodišnjeg kredita čija ukupna vrednost je 159 milijardi dolara. Grčki parlament je u utorak odobrio kontroverzni novi porez na imovinu, u pokušaju da pokaže svojim zajmodavcima da je Grčka predana ekonomskoj reformi. Medjutim, zamenik premijera Teodoros Pangalos juče je rekao na grčkoj televiziji da su Grci iscrpljeni porezom. Neki finansijski stručnjaci, međutim, navode da 593 milijarde dolara neće biti dovoljno i da će još nekoliko hiljada milijardi dolara biti potrebno za rešavanje grčke dužničke krize sličnih kriza u Irskoj i Portugaliji, kao i za eventualnu pomoć Italiji i Španiji.